Else Hansen

Else Hansen (født 1956) er en dansk historiker, ph.d., der var arkivar og seniorforsker ved Rigsarkivet fra 2001 til 2018.

Uddannelse 

Hansen blev cand.mag. i historie og geografi ved Roskilde Universitetscenter i 1992 og ph.d. samme sted i 1998 med afhandlingen En koral i tidens strøm. Roskilde Universitetscenter 1972-1997, der var den første samlede fremstilling af RUCs historie og udkom i anledning af RUCs 25-års-jubilæum.

I 1996 oplevede hun at blive fyret, fordi hun i sin fremstilling af RUCs historie angiveligt ikke havde fanget og fattet den helt specielle ånd, som læreanstalten uændret havde bygget på gennem perioden. Mere specifikt, men ikke specifikt sagt i fyringsgrundlaget, fordi Hansen i sin afhandling havde beskrevet RUCs udvikling fra marxistisk missionsskole i 1970'erne til erhvervslivets darling i 1980'erne og 1990'erne som en historie med voldsomme brud, kritiske selvopgør og dramatiske personudskiftninger.

Karriere 
I årene 1992-1999 arbejdede Hansen som forskningsassistent og -adjunkt på Institut for Historie og Samfundsforhold ved Roskilde Universitetscenter. I 1999 blev hun ansat som arkivarvikar og i 2001 som arkivar og seniorforsker ved Rigsarkivet.

Den 27. januar 2017 udkom Professorer, studenter og polit.er. Om velfærdsstatens universitetspolitik 1950-1975, der på basis af arkivstudier af hidtil ubrugt materiale undersøgte magtkampene om de danske universiteter i perioden fra 1950'ernes begyndelse til midt i 1970'erne. Bogen blev vel modtaget af anmelderne, der blandt andet beskrev den som "en glimrende, berigende og seriøs undersøgelse af universiteternes historie i Danmark [og] et solidt bidrag til udforskningen af velfærdsstatens historie" samt "en fremragende videnskabelig bog [der måske bliver] standardværket om dette emne."

I februar 2018 skiftede Hansen til en stilling som digitalarkivar på Københavns Stadsarkiv.

Hun var formand for Arkivforeningen 2002-2007, medlem af Statens Arkivers interne forskningsudvalg og medlem af styrelsen for Selskabet for Skole- og Uddannelseshistorie 2001-2018, de sidste tre år som formand.

Hansen optræder i KVINFOs ekspertdatabase med kompetencer inden for velfærdsstatens universitetspolitik 1950-1975, forvaltningshistorie og -arkiver, Roskilde Universitetscenters historie, kvindelejren på Femø, økonomafagets historie, kilder til fyr og fyrskibets historie og arkiver.

Forfatterskab

Bøger 

 Dengang lavede vi det hele selv... Økonomapersonalets og Økonomaforeningens historie før 1960. København: Økonomaforeningen, 1991. .
 Fra skånekost til menuvalg. Økonomaforeningens og kostforplejningspersonalets historie fra 1960-1992. København: Økonomaforeningen, 1993. .
 En koral i tidens strøm. Roskilde Universitetscenter 1972-1997. Ph.d.-afhandling. Frederiksberg: Roskilde Universitetsforslag, 1998. .
 Ny viden – gamle ideer. Elektroniske registres indførelse i centraladministrationen. I samarbejde med Mette Hall-Andersen, Asbjørn Romvig Thomsen og Asger Svane-Knudsen. Odense: Syddansk Universitetsforlag, 2006. .
 (red.) Samfundsplanlægning i 1950'erne. Tradition eller tilløb? Administrationshistoriske Studier 17. I samarbejde med Leon Jespersen. København: Museum Tusculanums Forlag, 2009. .
 Professorer, studenter og polit.er. Om velfærdsstatens universitetspolitik 1950-1975. København: Museum Tusculanums Forlag, 2017. 
 (red.) Dokumentation i en digital tid – ESDH, arkiver og god forvaltningsskik. I samarbejde med Peter Damgaard, Elisabeth Bloch og Lise Qwist Nielsen. København: Arkivforeningen, 2017.

Udvalgte artikler 

 "Økonomaer: En stand af ugifte kvinder." Årbog for Arbejderbevægelsens Historie 1993: 107-130.
 "Effektivitet eller frihed. Diskussioner om universitetsstudier 1957-1960 ." Uddannelseshistorie 2005: 77-100. .
 "Elektroniske registres indførelse i den danske centraladministration." Arkiv, samhälle och forskning 2006 (2).
 "Principper for bevaring og kassation." I At vogte kulturarven eller at slette alle spor. Om arbejdet med den danske bevaringsstrategi, bind 1, redigeret af Elisabeth Bloch og Christian Larsen, 49-74. København: Arkivforeningen, 2006.
 "Styrelsesloven: Den glemte alliance ." Uddannelseshistorie 2008: 107-124. .
 "Hvordan bruges universitetshistorie? " Uddannelseshistorie 2009: 88-98. .
 "Professorvælde, politisk kritik og universitetsidéer. 'Studietid – studiefrihed' og 'Studienævn'. To kilder fra 1960." Danske Magazin 51 (1): 419-450. 2010. .
 "Introduction of Electronic Registration in Danish Central Government Administration." Journal of the Society of Archivists 32 (1): 93-102. 01-04-2011. .
 "Universiteter og idealer i velfærdsstaten ." Uddannelseshistorie 2015: 76-91. .
 "The Peaceful Revolts: 1968 in the Nordic Welfare States." I samarbejde med Fredrik W. Thue, Thomas Brandt og Sigríður Matthíasdóttir. I Student Revolt, City, and Society in Europe: From the Middle Ages to the Present, redigeret af Pieter Dhondt og Elizabethanne Boran, 79-95. New York og London: Routledge, 2018. .

Referencer 

Kvindelige forfattere
Dansksprogede forfattere fra Danmark
Arkivarer fra Danmark